OBEC PUSTÉ POLE

VŠEOBECNE ZÁVÄZNÉ NARIADENIE

č. 1/2021

o určení miest a plôch na vylepovanie volebných plagátov na

verejných priestranstvách počas volebnej kampane v obci Pusté Pole.

Obecné zastupiteľstvo obce Pusté Pole podľa § 6 a § 4 ods. 3 písm. n) zákona č. 369/1990 Zb. o obecnom zriadení v znení neskorších predpisov a v súlade s § 16 zákona č. 181/2014 Z .z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov

v y d á v a

toto všeobecne záväzné nariadenie:

Čl. 1.

Predmet úpravy

1. Účelom tohto VZN je vyhradiť miesta a podmienky na umiestňovanie volebných plagátov,

prípadne iných nosičov informácií na verejných priestranstvách počas volebnej kampane pre

voľby do Národnej rady Slovenskej republiky, voľby do Európskeho parlamentu, voľby do

orgánov samosprávnych krajov, voľby do orgánov samosprávy obcí a prípadne referenda na

**území Obce Pusté Pole.**

2. Volebnou kampaňou sa pre účely tohto VZN rozumie činnosť politickej strany, koalície alebo

nezávislého kandidáta, prípadne ďalších subjektov zameraná na podporu alebo slúžiaca na

prospech kandidujúcej politickej strany, koalície

 alebo nezávislého kandidáta formou

umiestňovania plagátov, prípadne iných nosičov informácií na verejných priestranstvách obce.

Podrobnosti o podmienkach volebných kampaní podľa ods. 1 ustanovuje platná legislatíva SR.

3. Verejným priestranstvom pre účely tohto VZN sa rozumejú miesta vymedzené v súlade s

osobitnou právnou úpravou.

Čl. 2.

Miesto na umiestňovanie volebných plagátov

1. Miesta na umiestňovanie volebných plagátov a iných nosičov informácií na území Obce

Pusté Pole sa určuje:

Vývesná tabuľa pri budove obecného úradu

2. Každý kandidujúci subjekt môže využiť rovnako veľkú plochu na miestach určených na

vylepovanie plagátov.

3. Vylepovanie volebných plagátov na iných obecných plochách a zariadeniach

 nie je dovolené a

zakladá dôvod na vyvodenie sankcií voči porušovateľovi tohto VZN.

Zároveň je neprípustné

umiestňovať volebné plagáty na brány domov a steny budov, ktoré sú majetkom alebo v

správe obce, a to aj v prípade, ak sú na nich umiestnené tabule alebo skrinky určené na

vylepovanie plagátov alebo iných písomných oznamov.

4. Na umiestňovanie volebných plagátov na informačných a reklamných zariadeniach

(bilboardy), na vonkajšej alebo vnútornej strane súkromných či súkromne užívaných objektov,objektov vo vlastníctve právnických osôb (okrem objektov uvedených v Článku 2 ods. 1) sa toto VZN nevzťahuje.

5. Priestor na umiestňovanie volebných plagátov sa kandidujúcim subjektom poskytne bezplatne.

Čl. 3.

Vylepovanie plagátov a údržba plôch určených na vylepovanie plagátov

1. Vylepovanie a údržbu volebných plagátov počas predvolebnej kampane na plochách určených

na vylepovanie plagátov, vyhradených týmto VZN, si zabezpečí každý kandidujúci subjekt

sám na svoje náklady.

2. Zodpovednosť za obsah volebných plagátov nesie príslušný kandidujúci subjekt.

3. Umiestňovanie volebných plagátov na vyhradených miestach, odstránenie volebných plagátov a očistenie plagátovej plochy si každý kandidujúci subjekt zabezpečí sám na vlastné náklady a to do 15 dní po voľbách resp. referende.

Čl. 4.

Kontrola a sankcie

1. Kontrolu nad dodržiavaním tohto VZN vykonáva: starosta obce Pusté Pole.

2. Porušenie ustanovení tohto VZN môže byť sankcionované ako priestupok proti verejnému

poriadku podľa § 47 ods. 1 písm. d) a § 48 zákona č. 372/1990 Zb. o priestupkoch v znení

neskorších predpisov. Právnickej osobe alebo fyzickej osobe oprávnenej na podnikanie, ktorá

poruší ustanovenia tohto VZN obec uloží pokutu za správne delikty podľa § 27b zákona č.

369/1990 Zb. o obecnom zriadení v znení neskorších predpisov do výšky 6 638,-- eur.

3. Oprávnenia iných orgánov podľa osobitných predpisov nie sú týmto VZN dotknuté.

Článok 5.

Spoločné a záverečné ustanovenie

1. Toto VZN bolo prerokované a schválené Obecným zastupiteľstvo obce Pusté Pole dňa

15.5.2021 uznesením č. 1/2021

3. Toto VZN nadobúda účinnosť 1. 6.2021

Bc. Ondrej Andraščík, v. r.

 starosta obce